פדורה (הפצת לינוקס)

פדורה (אנגלית: Fedora) היא הפצת לינוקס המפותחת על ידי פרויקט פדורה, המקבל חסות מחברת Red Hat (חברת בת של IBM) וכן תמיכה וחסות ממספר חברות וארגונים אחרים. פדורה מכילה כיום תוכנות תחת רישיונות תוכנה חופשית וקוד פתוח ונחשבת הפצה המקדימה לאמץ טכנולוגיות חדשות. הפצת Red Hat Enterprise Linux מפותחת על בסיס קוד המקור של פדורה.

החל מגרסה 30, פדורה זמינה במספר מהדורות: Workstation (תחנת עבודה, מחשב אישי), Fedora KDE (מיועדת למחשב אישי, מגיעה עם KDE במקום GNOME), Server (שרת), CoreOS (מחשוב ענן), Atomic (מערכת הפעלה בלתי ניתנת לשינוי, בה היישומים וסביבת שולחן העבודה מבודדים ממערכת ההפעלה עצמה) ו־IoT, עבור האינטרנט של הדברים.

גרסה חדשה של פדורה לינוקס משוחררת מדי שישה חודשים.

על פי אומדן גס, כ־1.2 מיליון איש השתמשו בפדורה לינוקס ב־2016. במאי 2020 החל להשתמש בפדורה גם יוצר ליבת הלינוקס עצמו, לינוס טורבאלדס. מאחר שאין צורך ברכישת רישיון או הרשמה כדי להתקין את פדורה, אין דרך לדעת כמה משתמשים בה בפועל.

 פרויקט פדורה 

הגדרת המשימה של פרויקט פדורה היא "קהילה שחבריה פועלים יחדיו למען בניית פלטפורמת תוכנה, תוך שיתוף פעולה והפצת פתרונות על בסיס הפלטפורמה עצמה." החזון הוא עולם בו כל אחד ואחת מפיק תועלת מתוכנה חופשית שנכתבה בקוד פתוח בידי קהילות מפתחים.

 היסטוריה 
פרויקט פדורה נוסד בשנת 2003, לאחר שהופסק הפיתוח של Red Hat Linux, שהייתה מערכת לינוקס ללקוחות מסחריים. על בסיס רד האט לינוקס נבנתה ההפצה שיועדה בעיקרה לשימוש אישי תוך כדי שיתוף פעולה ועבודה צמודה עם קהילת הלינוקס. למשתמשים בשימוש מסחרי הומלץ לעבור לגרסה המסחרית Red Hat Enterprise Linux - RHEL - מבית "רד האט".

 מאגרי חבילות 

עד גרסת 6 של Fedora Core היו שני מאגרי חבילות ראשיים - ליבת פדורה (אנגלית: "Fedora Core") שהכיל את חבילות הבסיס הדרושות למערכת ההפעלה יחד עם החבילות שהגיעו עם אמצעי ההתקנה (ותוחזק על ידי Red Hat) ודברים נוספים של פדורה (אנגלית:"Fedora Extras") שהכיל חבילות נוספות ונכלל עם ההפצה החל מגרסת Fedora Core 3 (מאגר זה תוחזק על ידי הקהילה). בגרסאות שקדמו ל־Fedora Core 3 שימש מאגר אחר בשם fedora.us שהיה לבסיס של Fedora Extras (אך בניגוד ל־Extras יכל לשנות/לשכתב חבילות ממאגרי ה־Core).

אחרי גרסה 6 של Fedora Core הוחלט למזג בין מאגרי הדברים הנוספים לבין הליבה, החלטה שיושמה עם יציאת פדורה 7 - לפיכך הושמטה הסיומת "Core" (ליבה) משם ההפצה.

מקור השם
השם נלקח מתוך "פדורה לינוקס" - פרויקט קהילתי שסיפק תכנות עזר עבור Red Hat Linux - ומכובע הפדורה הנמצא על "איש הצללים" בלוגו של Red Hat. בסופו של דבר פדורה לינוקס נהייתה פרויקט פדורה. Red Hat הסתבכה מעט בגלל השם, עם היוצרים של תוכנת ניהול אחסון מידע פדורה, שעליו Red Hat ניסתה להבטיח סמל מסחרי. לפעמים מייחסים לפדורה את השם "פדורה לינוקס" למרות שזהו לא שם רשמי.

 סקירה כללית 
פדורה מופצת על גבי תקליטור אתחול בודד (פדורה 7 הייתה הגרסה אחרונה שהופצה באופן רשמי על גבי תקליטורי CD, ועד פדורה 11 היא הופצה באופן רשמי על גבי תקליטורי DVD). כמו כן קיימים גם תקליטורי DVD ותקליטורי CD. התקנה דרך הרשת בעזרת HTTP ,FTP ו־NFS נתמכת באמצעות תמונת דיסק מינימלית (שוקלת בסביבות 100 מ״ב), או עם BFO, פרויקט שמאפשר את העלאת המערכת דרך הרשת בלבד עם תמונת דיסק בגודל של כמה מגה בייטים בודדים.

פדורה מכוונת להיות קלה להתקנה ולהגדרה, בעזרת ערכת תוכנות להתקנה ולהגדרה (שנקראת Anaconda). כברירות מחדל, סביבת העבודה הגרפית היא GNOME או KDE, ו־GRUB הוא מנהל האתחול. מערכת הקבצים היא ext4 על LVM ומערכת ניהול החבילות היא RPM. החל מפדורה 10 נוספה גם תמיכה ב־ext4, ומפדורה 11 היא ברירת המחדל. בפדורה 33 ברירת המחדל היא btrfs.

התקנת פדורה נעשית, לרוב, באמצעות תקליטור אתחול במצב המחשה. מאגרי החבילות של ההפצה זמינים דרך רשת האינטרנט וכוללים תוכנות שמשלימות את ההפצה. קיימים גם מאגרי חבילות לא רשמיים, שמספקים חבילות נוספות שלא ניתנות על ידי ההפצה, בדרך כלל בגלל בעיית זכויות יוצרים ופטנטים במדינות מסוימות.

עד לגרסה 22, ניהול החבילות התבצע על ידי YUM. החל מגרסה זו יש שימוש במנהל חבילות מתקדם יותר הקרוי DNF, שהוצג בהפצה עוד בגרסה 18 שלה. כמו כן, ישנו שימוש בממשק גרפי – PackageKit. מתחזקי החבילות השונים מספקים עדכונים בקביעות. יש גם תמיכה מובנית בחבילות Flatpak.

דרישות המערכת
נכון לגרסה 30, דרישות המערכת הן:
 דרישות מינימליות/מומלצות  מעבד  RAM  מקום בדיסק הקשיח  רזולוציה  גרפיקה דרישות מינימליות מעבד במהירות 1 GHZ או יותר  1 GB  מקום פנוי של 10 GB  רזולוציה של 800x600 לפחות (עבור ההתקנה הגרפית, ניתן להשתמש ברזולוציה נמוכה עוד יותר בהתקנה בממשק טקסטואלי או באמצעות VNC. *אינטל- GMA9xx לפחות. *NVIDIA- כרטיס GeForce מסדרת FX5xxx לפחות.  *Radeon 9500 ומעלה.  ייתכן שכרטיסים ישנים מדי לא יעבדו עם סביבות שולחן עבודה מעט יותר דורשות מבחינת גרפיקה, דוגמת GNOME או KDEדרישות מומלצותמעבד במהירות 2 GHZ לפחות  4 GB מקום פנוי של 20 GB רזולוציה של 1024x768 לפחותלא צוין

גרסאות
פרויקט פדורה הוציא 6 גרסאות של Fedora Core ו־24 של פדורה. גרסה חדשה יוצאת במחזוריות כל 6–9 חודשים. כל גרסה מופצת תחילה בשלוש גרסאות פיתוח (beta) - כך יכולים המשתמשים לנסות את ההפצה טרם יציאת גרסתה הרשמית ולהגיב על החידושים שהוכנסו לגרסאות הפיתוח. מאגר החבילות Rawhide מכיל חבילות שנמצאות תחת פיתוח - חבילות אלו מתווספות למאגר הראשי לאחר שהוגדרו כיציבות.

בעבר ניתנו עדכוני אבטחה עבור גרסאות ישנות יותר, אולם, החל מ־7 בפברואר 2007, בגלל מחסור בשיתוף פעולה מצד הקהילה ובכסף, הופסקו העדכונים. כעת ניתנים עדכונים רק ל־2 הגרסאות העדכניות ביותר. תמיכה בגרסה השלישית לפני האחרונה מופסקת חודש לאחר הוצאת גרסה חדשה.
 שם הפרויקט  גרסה  שם קוד  תאריך הוצאה  ת. הפסקת עדכון  גרסת ליבההערות Fedora Core 1  Yarrow  2003-11-05  2004-09-20  2.4.22התבססה על גרסה 9 של Red Hat Linux ונכללו בה ליבת לינוקס בגרסה 2.4.19 וסביבות שולחן העבודה GNOME בגרסה 2.4.0-1 ו-KDE בגרסה 3.1.4-6. 2  Tettnang  2004-05-18  2005-04-11  2.6.5גרסה 2.6 של ליבת לינוקס, הכללת טכנולוגיית האבטחה SELinux, XFree86 הוחלף ב-X.org החדש - מיזוג של היציאה הרשמית הקודם של X11R6 (גרסה XFree86 4.4.0rc2) שבנוסף כללה מספר עדכונים לספריות Xrender ,Xft ,Xcursor ,fontconfig וכן מספר שיפורים חשובים נוספים. 3  Heidelberg  2004-11-08  2006-01-16  2.6.9דפדפן פיירפוקס, GRUB החליף את Lilo בתור מנהל Boot Loader, לראשונה הופעל SELinux כברירת מחדל (אך כלל מדיניות אבטחה פחות נוקשה מבמקור), לראשונה נכלל בהפצה מאגר החבילות פדורה אקסטרס. 4  Stentz  2005-06-13  2006-08-07  2.6.11ערכת הנושא Clearlooks (אשר התבססה על Bluecurve של Red Hat) הוצגה כברירת מחדל. Xen, תוכנת קוד פתוח להרצת מערכות הפעלה במכונה וירטואלית, הוצגה בגרסה זו, וכן גם חבילת התוכנות המשרדית OpenOffice.org בגרסה 2.0. תמיכה למעבדי PowerPC. 5  Bordeaux  2006-03-20  2007-07-02  2.6.15ערכת הכלים מונו ותוכנות שנכתבו בעזרתה כמו beagle (ממשק גרפי לחיפוש), f-spot (לניהול תמונות) ו-Tomboy (לעריכת רשימות), כלים חדשים לעדכון וניהול חבילות, כגון pup ו-pirut, שהחליפה את חבילות הגדרות המערכת system-config-packages. החלפת חבילות LinuxThreads ב-Native POSIX Thread Library. 6  Zod  2006-10-24  2007-12-07  2.6.18תמיכה ב-Compiz (מנהל קומפוזיציה הגרפית עבור מנהל החלונות X) ו-AIGLX (המאפשרת אפקטים נתמכי האצה גרפית בשולחן עבודה). Fedora 7  Moonshine  2007-05-31  2008-06-13  2.6.21מוזגו לראשונה מאגרי ה-Core וה-Extras. בנוסף נכללו כלים חדשים שאפשרו למשתמש לבנות את ההפצה מחדש לפי צרכים אישיים ולכלול בה חבילות לפי בחירה, ממאגר החבילות הרשמי וממאגרי חבילות צד שלישי. אופציית החלפת משתמשים מהירה הובנתה בצורה מלאה והופעלה כברירת-מחדל. בנוסף, נוספו כלים חדשים לעיצוב ותיקון מדיניות SELinux. 8  Werewolf  2007-11-08  2009-01-07  2.6.23הכללת תוכנת שירותי השמע PulseAudio כברירת מחדל. הכללת הכלי CodecBuddy (כלי המציע תחליפי תוכנה חופשית למשתמשים באפליקציות קנייניות, ומאפשר התקנת קודקים על-פי, Icedtea (תחליף קל-משאבים לסביבת הג'אווה OpenJDK) ומערכת הקבצים NTFS של חלונות, תוכנה לעיצוב מדיניות חומת האש המובנית וכלי ניהול רשת משופר. כמו כן מוצע עיצוב טפט ייחודי לשולחן העבודה - אשר משתנה בהתאם לשעות היום. 9  Sulphur  2008-05-13  2009-07-10  2.6.25שיפורי ביצועים בעליית המערכת, יכולת pre-upgrade המאפשרת חיסכון בזמן ההתקנה כשמעדכנים מגרסאות פדורה קודמות, תמיכה במערכת הקבצים ext4, עדכוני גרסאות לתוכנות השונות, שיפורי אבטחה ושיפורים בתמיכה ברשת. 10  Cambridge  2008-11-25  2009-12-18  2.6.27חיבור לרשת אלחוטית בדומה לפדורה 9, גרפיקה חדשה ומהירה, תמיכה חזקה יותר במצלמות אינטרנט, גנום גרסת 2.24, KDE גרסה 4.1.2, תמיכה במערכת הקבצים ext4. 11  Leonidas  2009-06-09  2010-06-25  2.6.29מערכת הקבצים ext4 כברירת מחדל, שיפורים בזמן עליית המערכת, גנום בגרסה 2.26, מנהל התקן חופשי חדש למאיצים גרפיים של nvidia בשם Nouveau 12  Constantine  2009-11-17  2010-12-02  2.6.31שיפור ביצועים לתוכנות 32 סיביות, שיפור התמיכה במצלמות רשת, במנהל הרשת, באודיו ובווידאו. מערכת הקבצים ext4 ניתנת לשימוש גם במחיצת אתחול 13  Goadard  2010-05-25  2011-06-04  2.6.33אפשרות להתקנה אוטומטית של מנהלי התקנים למדפסות וערכות שפה, ניהול משופר של חשבונות משתמשים, תמיכה נסיונית במנהלי התקנים תלת מימד של NVIDIA 14  Laughlin  2010-11-02  2011-12-08  2.6.35עדכון C++ Boost Libraries, הכללת מהדר לשפת D, החלפת libjpeg ב ,libjpeg-turbo, פייתון גרסת 2.7 15  Lovelock  2011-05-24  2012-06-26  2.6.42שולחן עבודה GNOME 3, החלפת אופן אופיס בליברה אופיס, הכללת מנהל התהליכים systemd, תמיכה יותר טובה בתיקיות Home מוצפנות. 16  Verne  2011-11-08  2013-02-12  3.1ליבת לינוקס התעדכנה לגרסה 3.1. הכללת מנהל האתחול GRUB2 17  Beefy Miracle  2012-05-29  2013-07-30  3.3תמיכה ב-UEFI, שינויים במבנה מערכת הקבצים 18  Spherical Cow  2013-01-15  2014-01-14  3.6UEFI Secure Boot, תוכנת ההתקנה של המערכת Anaconda נכתבה מחדש, הוספת מערכת FedUp לשדרוג גרסאות, הכללת תמיכה בשולחנות העבודה Xfce ו MATE, תמיכה טובה יותר ב-Active Directory, הוספת אפשרות לעדכן את המערכת ללא חיבור לאינטרנט, תמיכה טובה יותר בשירותי ענן. 19  Schrödinger's Cat  2013-07-02  2015-01-06 3.9שיפורים נוספים בתוכנות ההתקנה והשדרוג, תמיכה ב-checkpointing של יישומים, שדרוג המהדר GCC ומנהל החבילות RPM, הכללת Developers Assistant Tools לסיוע למפתחים 20  Heisenbug  2013-12-17  2015-06-23  3.10תמיכה רשמית במעבדי ARM 21   2014-12-09  2015-12-01  3.11החל מגרסה זו ניתן לבחור באיזה תצורה להתקין את המערכת: תצורת שולחן עבודה (למשתמש הביתי), תחנת עבודה, או שרת. 22   2015-05-26  2016-07-19  3.17החלפת מנהל החבילות yum ב-DNF, החלפת מנהל החלונות של GNOME ב-Wayland במקום Xorg 23   2015-11-03  2016-12-20  4.0ליבת לינוקס התעדכנה לגרסה 4. LibreOffice התעדכן לגרסה 5, אינטגרציה של כלי השדרוג FedUp למנהל החבילות DNF. 24   2016-06-21  2017-08-08  4.2GCC 6.0, פייתון 3.5 25   2016-11-22  2017-12-12  4.5הכללת מערכת התצוגה Wayland, תמיכה בתקן יוניקוד גרסה 9, תמיכה באמוג'י 26   2017-07-11 2017-11-07  4.8 27   2017-11-14  2017-11-14 4.11מקצה שיפורים ויזואליים וביצועיים למסכי הגדרות הרשת והתצוגה, אפשרות החיפוש בתפריט תציג כמה תוצאות בו זמנית. 28   2018-05-01 2018-05-01  4.13מאגרי תוכנות מודולריים ואוסף של מאגרי תוכנות צד שלישי. 29  2018-10-30 2019-11-26 4.18Fedora Modularity 30   2019-04-30  2020-05-26  5.0 31   2019-10-29  2020-11-24 5.3Fedora Toolbox, מעבר לגרסה 2 של cgroups . 32   2020-04-28  2021-05-25 5.6 33   2020-10-20  2021-11-305.8שימוש במערכת הקבצים btrfs כברירת מחדל, עורך הטקסט Nano הפך לברירת המחדל.342021-04-272022-06-075.11הפעלת דחיסת קבצים שקופה למשתמש ברמת מערכת הקבצים.352021-11-022022-12-135.15מעבר למערכת השמע PipeWire , גרסה נתמכת אחרונה.362022-05-102023-05-165.1737 -2022
11-152023-12-056.0382023-04-17 2024-05-146.3.4גרסה נוכחית392023-11-072024-11-126.5402024-04-232025-05-136.8412024-10-15

 הפצות מבוססות-פדורה 
Red Hat Enterprise Linux, ההפצה המסחרית של "רד האט", מתבססת למעשה על גרסאות של פדורה. בשל כך, הושמעה ביקורת שלפיה משתמשי פדורה מהווים, למעשה, בודקי בטא (Beta Testers) עבור "רד האט".

כמו כן, גרסה מצומצמת של פדורה מיועדת לשמש כמערכת ההפעלה במחשבי XO-1 של פרויקט OLPC ("מחשב אחד לכל ילד").

הפצות נוספות המתבססות על פדורה כוללות את:
 ASPLinux (הפצה רוסית הכוללת תוכנת התקנה משלה, התקני-תוכנה בקוד סגור וקודקים קנייניים לאודיו ווידאו)
 Aurora SPARC Linux (הפצה המותאמת ל-SPARC - ארכיטקטורת מעבדים פתוחה)
 Berry Linux (הפצת LiveCD עם תמיכה ביפנית ובאנגלית)
 BLAG Linux and GNU (הפצה מינימלית של תקליטור CD בודד עם מנהל החבילות APT של דביאן)
 Ekaaty (הפצה ברזילאית)
 FoX Linux (הפצה שבסיסה באטליה ומיועדת לצורכי שימוש ביתי בסיסיים)
 LinuxTLE (הפצה שמפיק NECTEC - ארגון ממשלתי בתאילנד)
 Linux XP (הפצה מסחרית שמדמה את סביבת העבודה של מערכת ההפעלה חלונות)
 MythDora (הפצה למחשב מדיה סלוני הכוללת את תוכנת MythTV)
 Yellow Dog Linux (הפצה המיועדת לפלטפורמת PowerPC ושניתנת, כמו-גם פדורה, להרצה בפלייסטיישן 3)

גלריה

קישורים חיצוניים



 דף הבית של פרויקט פדורה
 פרויקט פדורה מהאתר של Red Hat
 FedoraForum.org פורום תמיכה קהילתי הרשמי של פדורה
 The Unofficial Fedora FAQ אתר הלא רשמי לשאלות ותשובות
 mjmwired מדריך לא רשמי המיועד להפצות פדורה

הערות שוליים

קטגוריה:הפצות של GNU/לינוקס